**Тэма: ТУ-ВІ “ Родная старонка”**

Мэта: - садзейнічаць выхаванню павагі і любові да сваёй малой радзімы праз выкананне розных заданняў;

* стварыць умовы для развіцця творчых здольнасцей выхаванцаў;
* развіваць уменне працаваць у калектыве.

Папярэдняя падрыхтоўка: вывучыць вершыМаксіма Танка “Ёсць такая зямля” , П.Панчанкі “Беларуская мова”.

Абсталяванне: карткі для конкурсу “Назаві адным словам” , Складзі прыказку”,Выпраў памылкі” .

Ход мерапрыемства  
*( Вучні чытаюць верш Максіма Танка “Ёсць такая зямля”)*   
  
**1-шы вучань.**

Ёсць [такая зямля](http://shkola.of.by/dua-stanekaskaya-syarednyaya-shkola-imya-marata-kazeya-tut-zya.html), дзе крыніцы звіняць,

Пераліўчата ззяюць азёры,

Дзе стаяць веліканы – капцы-курганы,

Векавечным парослым борам.   
  
**2-гі вучань.**

Ёсць такая зямля: [дзень адзін пражывеш](http://shkola.of.by/shcharbati-taler-apovesce.html),

І адступяць ліхія нягоды,

Будзеш марыць аб ёй, будзе сніцца табе,

Будзеш помніць яе ты заўсёды.   
  
**3-ці вучань**

Вось на [гэтай зямлі шчасце выпала мне](http://shkola.of.by/shchasce--tim-kab-zmagacca-za-shchasce-lyudzej.html)

Жыць, за плугам хадзіць і збіраць

Непаўторныя казкі і песні яе,

Каб, сябры, ўсе іх вам перадаць.

**Вядучы:** [Бедны той](http://shkola.of.by/zahodju-ya--cemniya-hrami-vikonvayu-bedni-abrad.html), хто не мае скарбаў вечных – скарбаў душы. Любоў да Бацькаўшчыны, да свайго народа, да малой радзімы, да роднай мовы – гэты скарб, які ніхто і ніколі адабраць у нас не здолее.   
Родная мова –душа народа. [Пакуль жыве мова](http://shkola.of.by/belaruskaya-mova-dzyarjanaya-mova-nashaj-kraini-i-mova-titulen.html), жыве і народ.   
  
*( Вучні чытаюць верш П.Панчанкі “Беларуская мова”)*   
  
**4-ты вучань.**

Ільняная і жытнёвая. Сялянская.

Баравая ў казачнай красе.

Старажытная. Ты самая славянская.

Светлая, як травы ў расе.   
  
**5-мы вучань.**

Вобразная, вольная, пявучая,

Мова беларуская мая!

Дратавалі,здзекваліся, мучылі…

Ты жыла і ў працы, і ў баях.

Пра цябе, як сонечнае дзіва,

І Купала, ды і ўсе мы снілі сны…

**Вядучы**. Сёння мы раскрыем скарбонку малой радзімы, беларускай мовы. І высветлім, хто з вас лепш за ўсіх ведае яе сакрэты.   
*Вядучы прадстаўляе*[*дзве каманды і журы*](http://shkola.of.by/konkurs-dlya-vuchnya-x-klasa-udzeleniki-kamandi-pa-b-8-chalave.html) 

**Конкурс ”Назаві адным словам”**   
*Даць агульную назву прапанаваным словам. За правільны адказ – 1 бал.*

Страказа, муха, чмель (насякомыя).

Ружа, рамонак, ірыс (кветкі).

Стрыж, ластаўка, крыжадзюб (птушкі).

Фуфайка, спадніца, сукенка (адзенне).

Ліса, воўк, бабёр (звяры).

Чаравікі, боты, туфлі (абутак).

**Конкурс ”Складзі прыказку”**   
*Кожная каманда атрымае канверт са словамі. За 2 хвіліны трэба скласці прыказку, прачытаць яе і растлумачыць сэнс. За поўны адказ – 2 балы*

Дарагая [тая хатка](http://shkola.of.by/ekskursiya--etnagrafichni-mini-muzej-syalyanskaya-hatka.html), дзе радзіла мяне матка.

Няма лепшай хаткі, як у роднай маткі.

**Конкурс “Пагуляем у рыфмы”**   
*Кожнай камандзе прапанавана загадка. Неабходна дапоўніць яе словам ў рыфму і адгадаць. За правільны адказ – 1 бал.*   
І ў сто гадоў [я малады](http://shkola.of.by/idealeni-kandidat-geta-maladi-jihar-belarusi-18-30-gado.html),

Маё насенне - …(Жалуды,дуб)

Я засцілаю дол ігліцай,

Спрадвеку слаўлюся…(жывіцай, сасна)

**Конкурс”Знаўцы Вензавецкага лесу”**

*За кожны правільны адказ налічваюцца 2 балы.*  
  
1.Назаві хвойныя дрэвы, якія растуць у Вензавецкім лясніцтве.

2. Якая жывёла жыве каля вёскі Юравічы і лічыцца будаўніком?

3.Назаві драпежных жывёл нашых лясоў.

4.Назаві ядавіты грыб, якім лечыцца лось.

**Конкурс “ Загадкі з нашай градкі”**

*За кожную правільную адгадку налічваецца 2 балы.*

Летам я – рагатая,

Восенню хвастатая.

Хоць [і горкая зусім](http://shkola.of.by/privitanne-vi-myane-chuece-ne-zusim-dzina-magchima-yashche-i-n.html),

Ды патрэбная ўсім. (Цыбуля)

Не асыпаюся на дол –

Хлебам я прыду на стол. (Колас) 

Урадзіўся ён высокі,

Шаўкавісты,сінявокі.

Апранае нас здавён...

Здагадайцеся, хто ён? (Лён)

Што капалі мы з зямлі,

Жарылі, варылі?

Што ў кастры мы напяклі

Елі і хвалілі? ( Бульба)

**Конкурс ”Загадкі – пытанні”**   
  
*За правільны адказ – 1 бал*

Чаго на свеце багацей няма? (Зямлі)

Што ляціць хутчэй за ўсё на свеце? (Думка)

Што гаворыць на ўсіх мовах? (Язык)

Што ляціць без крылаў? (Вецер)

Што без слёз плача? (Скрыпка)

Што без вады плавае? (Воблака)   
  
*Журы падводзіць вынікі праведзенных конкурсаў.* 

**Конкурс ”Наша вёска”**

*Каманды па чарзе адказваюць на пытанні. Кожны правільны адказ- 2 балы.*

1. Як называецца наша вёска? Суседнія вёскі?
2. У якой вобласці яны знаходзіцца?
3. Якая рака працякае бліз Вензаўца?
4. Якія арганізацыі, прадпрыемствы тут ёсць?
5. Імем якога героя названа адна з вуліц аграгарадка Вензавец?
6. На якой вуліцы знаходзіцца наша школа?
7. Агучце поўную назву царквы аграгарадка Вензавец.
8. Як завуць старэйшага жыхара нашага аграгарадка?

**Конкурс ”Выпраў памылкі”**   
  
*За кожны правільны адказ – 1бал*

“Малако дае карова”,-

Напісаў на кошцы Вова. (Дошцы)

Закрычаў Рыгорка:

З неба ўпала горка!” (Зорка)

Назбіралася народу:

Дзіва, поўны вулей лёду. (Мёду)

Весела звініць збанок,

Кліча “Дзеці , на ўрок”. (Званок)

Не праедзем , дружа:

На дарозе ружа. (Лужа)

Кажа Славік Светцы:

“Цесна тыгру ў кветцы”. (Клетцы)

*Журы падводзіць вынікі праведзеных конкурсаў.* *А пакуль-*

**Загадкі для балельшчыкаў**

Пад які куст заяц садзіцца, калі дождж ідзе? (пад мокры)

Ці можа страўс назваць сябе птушкай? (Не , бо гаварыць не ўмее)

Дзе гарады без людзей, а рэкі без вады? (На глобусе, карце)

Дзе мароз улетку водзіцца? ( У халадзільніку)

Чаго не абнясеш вакол хаты? (Вады ў рэшаце)

**Падвядзенне вынікаў мерапыемства.Слова журы. Узнагароды.**

**Рэфлексія. Гульня “ Наборшчыкі”**

*Са слоў “ радзіма”, “маці”, “ малая радзіма”,“бацькаўшчына”, “родная мова” скласці як мага больш словазлучэнняў па тэме мерапрыемства.*